UBIS รูดติดฟลอร์! คาดปรับฐาน หลังราคาทะยาน 1 เดือน 160%
UBIS รูดติดฟลอร์! โดย ณ เวลา 11.54 น. อยู่ที่ระดับ 13.60  บาท ลบ 5.70 บาท หรือ 29.53% คาดปรับฐาน หลังราคาทะยาน 1 เดือน 160%
UBIS รูดติดฟลอร์! โดย ณ เวลา 11.54 น. อยู่ที่ระดับ 13.60  บาท ลบ 5.70 บาท หรือ 29.53% คาดปรับฐาน หลังราคาทะยาน 1 เดือน 160%
11 ต.ค. 2564

ผู้สื่อข่าวรายงานว่า วันนี้(11 ต.ค.64) ราคาหุ้นบริษัท ยูบิส (เอเชีย) จำกัด (มหาชน) หรือ UBIS ณ เวลา 11.54 น. อยู่ที่ระดับ 13.60  บาท ลบ 5.70 บาท หรือ 29.53% ด้วยมูลค่าซื้อขาย 172.34 ล้านบาท

โดยราคาปรับตัวลงแรงคาดหุ้นปรับฐาน หลังราคาทะยานแรง 1  เดือน โดยนับตั้งแต่ราคาหุ้นอยู่ที่ระดับ 7.20 บาท เมื่อวันที่ 2 ก.ย.2564 จนมาอยู่ที่ระดับ 19.30 บาท ณ วันที่ 8 ต.ค.2564  หรือปรับตัวเพิ่มขึ้นกว่า 160% ส่งผลให้ราคาหุ้นวันนี้ปรับตัวลงแรงที่ระดับ 13.60 บาท ต่ำสุดของวัน ( Floor)
ด้านพื้นฐานธุรกิจมีกำไรต่อเนื่อง โดยล่าสุดผลการดำเนินงานในไตรมาส 2/64 มีกำไรสุทธิ 32.81 ล้านบาท เทียบกับช่วงเดียวกันของปีก่อนที่มีกำไรสุทธิ 30.64 ล้านบาท ขณะที่งวด 6 เดือนแรกปี 2564 มีกำไรสุทธิอยู่ที่ 53.06 ล้านบาท
อนึ่ง UBIS ผลิตและจำหน่ายผลิตภัณฑ์ยางยาแนวฝากระป๋อง และแลคเกอร์เคลือบกระป๋อง เพื่อใช้ในอุตสาหกรรมการผลิตภาชนะ กระป๋องโลหะ และฝาโลหะ ในการบรรจุอาหาร เครื่องดื่ม และผลิตภัณฑ์อื่นๆ